I forbindelse med en omstrukturering av konsernet i 2007 ble Connex Tog AS innfusjonert i selskapet. Connex Tog var blitt etablert i 2003 med sikte på å kjøre tog i Norge. Det hadde i 2003 lagt inn et bud på å overta trafikken på Bratsbergbanen, men aksepterte ikke den prisen Telemark fylkeskommune kunne tilby, og deltok i 2005 i anbudskonkurransen om trafikken på Gjøvikbanen uten hell. Connex Tog hadde derfor ikke hatt noen reell aktivitet da det ble innfusjonert. I 2008 endret selskapet navn til . Dette skjedde i forkant av at konsernet, som da het Veolia Transport Norge, deltok i anbudskonkurransen om å drifte Bybanen i Bergen, som de heller ikke vant.